Сёлета, як раней ужо расказвала “раёнка”, атрымалі новую тэхніку амаль усе нашы калгасы, і многія гаспадаркі гатовы ўзяць на работу трактарыстаў. Як паведамілі ва ўпраўленні па працы, занятасці і сацыяльнай абароне райвыканкама, ёсць па некалькі вакансій, напрыклад, у калгасах “Ясень” і “Новы шлях”. Прычым, упраўленне можа даць накіраванне не толькі на працу, а і на вучобу пад гарантыю ўладкавання. Будучыя трактарысты едуць за ведамі ў Бабруйск, Магілёў, Мінск — у залежнасці ад таго, дзе хутчэй фарміруецца група. Мяркуем, што і гэта інфармацыя можа стаць карыснай тым, хто заняты пошукам рабочага месца.